«Manchester Siti» yarimhimoyachisi Riyod Mahrez Saudiya Arabistoni klubiga ko‘chib o‘tdi. Foto: Al-Ahli Jidda klubi rasmiy sayti xabariga ko‘ra, jazoirlik 32 yoshli vinger uchun «Al-Ahli» «Manchester Siti»ga 30 million funt to‘laydi. Mahrez va yangi klubi o‘rtasida 4 yillik – 2027 yilning iyun oyiga qadar shartnoma imzolangan. The wait is over: Riyad is real @Mahrez22#MahrezToAlahli    pic.twitter.com/EK1ZVvmVY5  — Al-Ahli Saudi Club (@ALAHLI_FCEN) July 28, 2023 Avvalroq, «Siti» Mahrez bo‘yicha 18+5 mln yevrolik taklifni rad etgandi. Riyod Manchester klubida 5 mavsum davomida to‘p surib, 4 karra APL chempioni va YeChL g‘olibi bo‘ldi. Eslatib o‘tamiz, Saudiya Arabistoni chempionati debyutanti bungacha «Chelsi» darvozaboni Eduar Mendi va «Liverpul» forvardi Roberto Firmino bilan shartnoma imzolagan edi.